Counting Stars

"Counting Stars" – amerikalik pop-rok guruhi OneRepublicning uchinchi studiya albumi Native (2013) dan joy olgan qoʻshiq. Qoʻshiq muallifi Rayan Tedder. Prodyuserlar Tedder va Noel Zancanella. Bu albumning ikkinchi singli sifatida 2013-yil 14-iyun kuni chiqarilgan.

Qoʻshiq guruhning eng muvaffaqiyatli singllaridan biri boʻlib, Kanada va Buyuk Britaniya chartlarida birinchi oʻrinni, AQShda esa ikkinchi oʻrinini egallagan va 20 mamlakatda birinchi oʻntalikka kira olgan. Bu qoʻshiq Buyuk Britaniyada 1 milliondan ortiq nusxa sotilgan.

Qoʻshiq uchun ishlangan musiqiy videoda James Lee rejissyorlik qilgan. 2024-yil may oyidagi maʼlumotga koʻra video YouTubeda 4 milliard marotaba koʻrilgan.

Yaratilish tarixi 
Ryan Tedderga qoʻshiq gʻoyasi 2012-yilning avgust oylarida keladi. Uning aytishi boʻyicha „Counting stars“ OneRepublicning Native albomidan joy olgan eng sevimli ikki qoʻshiqdan biri. Official Charts Company bilan boʻlib oʻtgan intervyuda Tedder: „Menda qoʻshiq gʻoyasi 2012-yil yozda Hamptonsdalik vaqtimda payod boʻlgan. Men Jay-Z va Beyoncé tomonidan ijaraga olingan va shu vaqtgacha koʻrgan eng katta uyimda edim. Men OneRepublicning Native albomi ustida ishlayotgan vaqtim ularga boshqa ijodkorlar bilan ishlamaslikni vaʼda bergandim. Ammo men vaʼdamni buzdim, chunki men oʻsha yili Beyoncé bilan ham birga ishlayotgandim. Jay-Z bilan Beyoncé kabi insonlar sizni taklif etganda shubhasiz ularni rad etib boʻlmaydi“ – deya taʼkidlaydi va davom etadi: "Kunlardan birida internetdalik vaqtim „Counting stars“ gʻoyasi uchun toʻgri keladigan matnni topdim. Uni Beyoncéning albomiga qoʻshmoqchi boʻldim ammo uning janri Beyoncé uchun toʻgʻri keladigan emas edi. Soʻngra gʻoya toʻliq tayyor boʻlganidan soʻng uni Native albomiga qoʻshishga qaror qildim".

Qoʻshiq folk-pop va pop-rok janrlarida yozilgan.

Musiqiy videosi 
Musiqa uchun ishlangan video 2013-yil 10-may kuni Luiziananing Yangi Orlean shahrida suratga olingan va 2013-yil 31-may kuni premyera qilingan. Videoda qoʻshiq baland qavatli binononing qorongʻu xonasida guruhning lampalar bilan oʻralgan holatda ijro etgani koʻrsatilgan. Videoda shuningdek, oʻsha binoda yurgan alligatorning kliplarini koʻrish mumkin.

Videoda 1 milliard koʻrishlarga erishgan guruhning ilk videosi boʻldi va bu natija 2015-yil 2-noyabrda qayd etildi. U YouTubeda 4 milliard koʻrilgan va 2023-yil yanvar oyidagi maʼlumotda saytda eng koʻrilgan videolar orasida 16-oʻrinni egallagan.

Tijoriy natijalari 
"Counting Stars" 2013-yil 6-iyul kuni Billboard Hot 100 reytingiga kiritildi va 32-oʻrinni egalladi. Qoʻshiq 2014-yil 18-yanvar kuni ikkinchi oʻringa koʻtariladi va Kesha bilan Pitbullning „Timber“ qoʻshigʻidan keyingi oʻrinda ikki hafta mobaynida saqlanib qoldi. Qoʻshiq ketma-ket 25 hafta davomida oʻntalikda saqlanib qoldi. Bu „Apologize“ bilan bir qatorda OneRepublicning AQShda eng yuqori natijali singli boʻlib, ularning uchinchi AQShdagi eng yaxshi oʻnlikdan joy olgan qoʻshigʻi hisoblanadi. Qoʻshma Shtatlarda bu qoʻshiq 2014-yil dekabr oyida 5,3 milliondan ortiq nusxa sotilgan.

Kanadada qoʻshiq Canadian Hot 100 chartida eng uzoq vaqt davomida, yaʼni 2014-yil 8-fevralgacha 34 hafta davomida birinchi oʻrinda boʻldi va bu borada rekord oʻrnatdi. Qoʻshiq Kanada, Finlyandiya, Isroil, Polsha, Slovakiya va Buyuk Britaniyadagi chartlarda birinchi oʻrin egalladi, shuningdek Avstraliya, Germaniya, Irlandiya va Yangi Zelandiyada dastlabki beshtalikdan joy oldi. Buyuk Britaniyada ham „Counting Stars“ 34 hafta davomida dastlabki 40ta oʻrinda saqlanib turdi. 2014-yil 11-oktabr kuni Official Charts Company „Counting Stars“ Buyuk Britaniyada 1 million nusxa sotilganini tasdiqladi. 2022-yil 28-fevral kuni Live Nation Entertainment ushbu qoʻshiq butun dunyo boʻylab 41 million nusxa sotilganini eʼlon qildi.

Chartlar

Haftalik chartlar

Yillik chartlar

Oʻn yillik chartlar

Barcha davrlarning chartlari

Chiqarilish tarix

Manbalar 

2012-yil qoʻshiqlari